Candidatul la Președinție Stoianoglo nu știe bine limba oficială a țării sale - româna - dar are o ieșire nervoasă în fața presei
Candidatul Partidului Socialiștilor din Republica Moldova (PSRM), Alexandr Stoianoglo, care a fost acuzat că se exprimă foarte greu în limba română, deși are și cetățenie română, a declarat duminică dimineață că exprimarea în limba română nu este o condiție pe care un candidat la funcția de președinte trebuie să o îndeplinească, relatează Agerpres. Limba oficială a țării sale, a cărei funcție supremă în stat o vizează este limba română.